**Iubiţi-l pe Dumnezeu mai mult decât orice**

**Pr. Matthew Habiger OSB**

**2 Regi 4 8-16, Ps 88 Rom 6 3-11 Mt 10 37-42**

Pe cine iubesc părinţii cel mai mult? Pe copii. Pe cine iubesc copiii cel mai mult? Pe părinţi. Şi totuşi Isus ne învaţă că dacă ne iubim copiii sau părinţii mai mult decât pe Isus, atunci nu suntema demni de El. Presupun că Isus ar fi putut spune şi : “ Dacă vă iubiţi soţul mai mult decât pe mine, nu sunteţi demni de mine.” Ce vrea sa spună? Isus vrea să înţelegem că cel pe care ar trebui să-l iubim cel mai mult este cel care a făcut cel mai mult pentru noi. De ce ne iubim părinţii? Pentru că şi-au împărţit viaţa cu noi, pentru că ne-au demonstrat dragostea lor prin nenumăratele acte de îngrijire zilnică, chiar oră de oră, că au avut grijă de nevoile noastre psihice şi emoţionale şi pentru că niciodată nu încetează să ne iubească.

Acum luaţi în considerare ce a făcut Dumnezeu pentru noi. Ne-a creat din nimic. Ne-a dat lumea asta şi întregul univers material ca pe o casă temporară pentru viaţa noastră de aici. Marele său plan şi speranţa pentru noi este că ne vom dovedi noi înşine capabili de a fi chemaţi într-o comuniune de dragoste şi viaţă cu El pentru totdeauna în Împărăţia sa. Şi toate astea au fost motivate de dragostea lui de nedescris faţă de noi. El n-a avut nevoie de noi, dar a ales să intre într-o relaţie cu noi şi să ne iubească precum un Tată îşi iubeşte fiii şi fiicele şi precum un soţ îşi iubeşte mireasa. Dragostea pe care o experimentăm în părinţii nostri, sau în soţul nostru sau în copiii nostri îşi are sursa în Dumnezeu. Fără Dumnezeu, nici una n-ar exista.

De caeea spunem că cel mai important lucru în viaţă este să ne punem vieţile în ordine cu Dumnezeu. Trebuie să-l iubim mai presus de toţi. Numai Dumnezeu poate satisface dorinţele inimii umane. El ne-a creat şi ne cunoaşte foarte bine. Ştie că numai viaţa, dragostea şi bunătatea şi frumuseţea lui Dumnezeu ne pot satisfice pe deplin cele mai adânci dorinţe de împlinire. Unii confundă lucrurile importante. Ei cred că scopul acestei vieţi e să acumulezi averi , securitate prestigiu şi placeri. Să fie bine. Dar toţi trebuie să murim. Asta înseamnă că trebuie să părăsim toate aceste bunuri materiale, nu le putem lua cu noi. Ele nu pot satisafce cele mai intime dorinţe ale inimii noastre. E un bun exerciţiu să ne întrebăm periodic : “Ce va însemna această placere prezentă când mă voi apropia de sfârşitul vieţii?” Dacă am putea vedea momentul prezent din perspectiva sfârşitului vieţii noastre, atunci am avea adevărată înţelepciune şi am vedea lucrurile corect. După cum a spus psalmistul azi:” Binecuvântaţi sunt cei care ştiu cum să te aclame, Doamne, în lumina feţei tale. În fiecare zi numele tău e bucuria lor, dreptatea lor şi mândria lor.”

“Cel care nu-ţi ia crucea şi nu mă urmează, nu e demn de mine”. Asta înseamnă că nimeni nu e scutit de povara crucii. Vor fi mereu încercări în lumea asta. Pe unele trebuie să le ducem singuri, pentru că asta vrea bunul Dumnezeu. Uitaţi-vă la vieţile sfinţilor: Padre Pio, Sf. Tereza de Lisieux, Solanus Casey, Fr. Andrei. Ei au găsit înţeles în suferinţa lor salvifică pe care au acceptat-o cu bucurie din mâinile Domnului. Păcatul şi răul sunt cauzele tuturor suferinţelor. Asta l-a determinat pe Isus să vină în lume ca unul dintre noi şi să treacă prin îngrozitoarea suferinţă şi moarte pe cruce pentru noi. Isus ne învaţă:” Cel care-şi pierde viaţa pentru mine, o va găsi. “

Apoi, vorbind apostolilor, Isus a spus : “Cei care vă primesc, mă primesc pe mine, iar cel care mă primeşte pe mine, îl primeşte pe cel care m-a trimisŢ. Vedem aici legătura directă cu prima lectură. Profetul Elizei a fost primit cu ospitalitate de un cuplu din Shunem, şi, ca apreciere, profetul Elizei le-a dat darul de a-şi depăşi infertilitatea şi au primit cel mai mare dar posibil de la Dumnezeu: un bebeluş. Dumnezeu i-a răsplătit pentru că l-au primit pe profetul său în casa lor.

Ce înseamnă asta pentru noi azi? Acelaşi lucru: Dumnezeu vrea să-l primim în inimile şi în casele noastre. În Vechiul Testament Dumnezeu şi-a trimis profeţii să vorbească poporului din partea sa. În Noul Testament, Isus şi-a trimis apostolii şi discipolii în cele mai îndepărtate colţuri ale lumii să le vorbească oamenilor din partea sa. Astăzi, acesta este în mod special rolul preoţilor, al diaconilor şi al cateheţilor. De fapt, spiritul lui Isus, Duhul Sfânt , doreşte să lucreze prin toţi discipolii fideli în a aduce adevărul în lume.

De ce vrem preoţi şi diaconi şi călugări în parohiile noastre? Pentru că într-un mod foarte special ei îl reprezinză pe Dumnezeu. Dumnezeu lucrează prin ei. Dumnezeu vorbeşte prin ei învăţându-ne drumurile sale. Fără preoţi nu există Euharistie, nu există slujbă, nu există spovadă. Fără preoţi nu există misiuni către naţiuni şi formarea de noi parohii. Astfel, lipsa preoţilor şi a credincioşilor în această ţară şi în Canada este o sursă de mare îngrijorare pentru noi. Depindem de hrana sacramentelor şi de ghidarea învăţăturilor preoţeşti.

“Cine vă primeşte pe voi, mă primeşte pe mine, iar cine mă primeşte pe mine, îl primeşte pe cel care m-a trimis.” Vom da curs chemării lui Cristos către fiii şi fiicele noastre ca să-l urmeze şi să-şi dedice vieţile în serviciul lui Dumnezeu şi al Bisericii?

Probabil vă gândiţi că recentul scandal sexual al câtorva preoţi vo descuraja vocaţiile la preoţie sau la viaţa consacrată. Eu nu cred. Aceste scandaluri subliniază şi mai mult nevoia de barbaţi buni şi femei pentru viaţa de călugărie şi preoţie.

La întâlnirea din Dallas a episcopilor americani, Arhiepiscopul Chaput din Denver a spus că homosexualii din preoţie n-ar trebui văzţi precum cauza primară a scandalului de abuz sexual. “O chestiune mai pertinentă , a spus, a fost istoria preoţilor americani şi episcopi care au cedat presiunii culturale a lejerităţii asupra multor învăţături bisericeşti referitoare la sex şi căsătorie.”

“Am văzut o permisivitate în ceea ce priveşte contracepţia şi sexul premarital, a spus arhiepiscopul, şi aceeaşi preoţic are permit asta pot uşor aluneca în a-ţi acorda lor înşişi permisiuni în ceea ce priveşte alte chestiuni ale moralităţii sexuale. E un spirit care spune ca fiecare persoană şi preot poate decide individual ce să accepte din învăţăturile Bisericii.”

Farţi şi surori, orice criză morală este o chemare la întoarcerea la bazele moralităţii. Episcopii şi preoţii trebuie să înveţe adevărul complet moral despre planul lui Dumnezeu despre sexualitate şi dragoste umană. După 1968 şi enciclica HUmanae Vitae a avut loc o respingere masivă a învăţăturilor Bisericii asupra contracepţiei şi sterilizării, atât din partea laicilor, cât şi a clericilor. A existat o mare tăcere de la amvon, auto-impusă asupra acestor chestiuni vitale. Pentru asta, noi, preoţii şi episcopii, trebuie să vă cerem iertare pentru că n-am dus la îndeplinire datoria dată de Dumnezeu. Acum vedem clar în toată ţara rezultatele acestei respingeri: 75% din cuplurile căsătorite fie folosesc contraceptive, fie sunt sterilizate, 80% din tineri coabitează înainte de căsătorie, promiscuitate printre adolescent şi sarcini nedorite sunt la un nivel ridicat, unul din trei copii nenăscuţi este ucis prin avort, iar homosexualitatea este acceptată la scară largă. Toate aceste abuzuri pot fi găsite în respingerea planului minunat al lui Dumnezu pentru dragostea umană, care cere dăruirea tatală de sine soţului şi o deschidere spre marele dar de a primi copii.

Dacă părinţii nu sunt generoşi cu Dumnezeu în deschiderea lor de a avea copii, şi în toată dragostea plină de sacrificiu pe care o cere, atunci nu ne putem aştepta la copiii lor să dezvolte un spirit de generozitate, fie în căsătorie, fie într-o vocaţie la preoţie sau călugărie.

Sarcina noastră e să-l iubim pe Dumnezeu mai mult decât pe părinţii sau copiii nostri, sau chiar pe noi înşine. Dacă îl iubim pe Dumnezeu cu adevărat, atunci vom tine poruncile lui. Vom vrea să-i urmăm planul minunat pentru viaţa umană şi pentru dragostea umană. Vom vrea să-i primim cuvântul în inimile noastre, şi să primim mesagerii pe care ni-i trimite. Să ne rugăm pentru harul şi puterea de care avem nevoie să ne căim de păcate şi să ne întoarcem la planul minunat de dragoste, viaţă , căsătorie şi familie al lui Dumnezeu.